315.06 REGOLAMENTI DWAR IR-REKLAMAR U L-PROMOZZJONI TA’ PRODOTTI TAT-TABAKK L-AVVIŻ LEGALI 344 tal-2010. L-AVVIŻ LEGALI 344 tal-2010. 1. It-titolu ta’ dawn ir-regolamenti hu Regolamenti dwar ir-Reklamar u l-Promozzjoni ta’ Prodotti tat-Tabakk. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "persuna responsabbli " tfisser kull persuna li f’kull waqt tkun qegħda twettaq, tissorvelja jew timmaniġġa xi ħidma li tkun qegħda ssir f’xi fond li dawn ir-regolamenti japplikaw għalihom u għandha tinkludi lil kull persuna li tkun qegħda taġixxi f’isimha jew f’isem il-prinċipal tagħha; "sigarett finta " tfisser it-turija bi stampi ta’ sigaretti u prodotti tat-tabakk li jidhru fuq makna għall-bejgħ awtomatiku tat-tabakk bil-ħsieb li jkunu jindikaw lill-konsumatur biex jagħżel kif jogħġbu; "viċin ħafna " tfisser sametru ’l bogħod minn post fejn isir il-bejgħ. 3. Reklamar ta’ tabakk. (1) Ebda persuna responsabbli ma tista’ tirreklama jew tippermetti li jiġi reklamat fuq xi oġġett, sew mobbli sew mhux, xi sigarett, sigarru, tabakk jew prodott tat-tabakk: Iżda fil-każ ta’ reklamar li diġà jeżisti f’xi post fejn isir il-bejgħ li jkun jinsab fil-viċin ħafna ta’ fejn jintwerew il-prodotti tat-tabakk għall-bejgħ u li ma jkunx jidher minn barra l-post tal-bejgħ bl-imnut, din id-dispożizzjoni għandha tibda sseħħ fl-1 ta’ Jannar, 2011. (2) Dan ir-regolament m’għandux japplika għall-ippakkettjar ta’ tabakk kemm-il darba dak l-ippakkettjar ma jintużax b’tali mod li jitqies li jkun reklamar tal-prodott tat-tabakk. (3) Sigarett finta għandu jkun biss permess f’xi fondmnejn jinbiegħu sigaretti, sigarri, tabakk u prodotti tat-tabakk sakemm dawk l-oġġetti finta jkollhom fuqhom l-avviż tas-saħħa: "Smoking kills-It-tip jipjoqtol". (4) Kull avviż tas-saħħa bħal dak għandu jkun jista’ jinqara sew u m’għandux ikun ikopri inqas minn 30 % ta’ wċċ l-oġġett finta. 4. Projbizzjoni ta’ reklamar permezz ta’ lotteriji. Ebda persuna responsabbli ma tista’ tuża jew tippermetti li jsiru lotteriji u skemi ta’ rigali oħra li jkunu maħsubin għall-promozzjoni u r-reklamar ta’ sigaretti, tabakk u prodotti tat-tabakk. 5. Bejgħ ta’ tabakk minn makni għall-bejgħ awtomatiku tat-tabakk. Ebda persuna responsabbli ma tista’ tbiegħ jew tħalli li jinbiegħxi prodotti li ma jkunx sigaretti u prodotti tat-tabakk minn makni għall-bejgħ awtomatiku ta’ sigaretti u prodotti tat-tabakk. 6. Liġijiet u regolamenti oħra. Dawn ir-regolamenti huma mingħajr preġudizzju għal liġijiet u regolamenti oħra magħmulin biex iħarsu aktar is-saħħa tal-komunità mill-effetti ta’ espożizzjoni għat-tip jip ta’ tabakk.